РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 16

от заседание на комисия ”Управление на собствеността”
към Пленума на Висшия съдебен съвет, проведено на 16.05.2018 г.

Днес, 16.05.2018 г., сряда, от 10,30 ч., в сградата на Висшия съдебен съвет, ул. „Екзарх Йосиф” № 12, се проведе заседание на комисия „Управление на собствеността” към Пленума на Висшия съдебен съвет, в състав:

                                                        ПРЕДСЕДАТЕЛ:  Евгени Диков
						  ЧЛЕНОВЕ: Стефан Гроздев
                                                                                      Олга Керелска
                                                                                      Боян Новански
                                                                                      Огнян Дамянов
                                                                                      Пламена Цветанова

           От администрацията на ВСС присъстват: инж. Дениза Павлова –началник на отдел „Инвестиции и строителство”, Мая Атанасова – главен експерт – юрисконсулт в дирекция „Правна” и Владимир Димитров – и.д. началник отдел „Управление на собствеността”, дирекция „Управление на собствеността на съдебната власт”.

І. Инвестиционна дейност:

1. ОТНОСНО: Писмо от Главния прокурор на Република България с вх. № ВСС-3334/27.04.2018 г., относно предложение от г-н Радослав Димов – районен прокурор на Софийска районна прокуратура за сформиране на работна група за установяване експлоатационното състояние на системите по „ОВК“ в съдебна сграда, находяща се на бул. „Ген. М. Д. Скобелев“ № 23, гр. София.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

1.1.	ОДОБРЯВА предложения Вариант 2 в проекта на решение, а именно:

1.	УКАЗВА на административния ръководител на Софийски районен съд, в качеството му на стопанин на съдебна сграда, находяща се на бул. „Ген. М. Д. Скобелев“ № 23, гр.София да сключи договор със специализирана фирма за извършване на одит на вентилационната и климатична инсталация, която да изготви доклад за състоянието и, като даде предложения за решаване на поставените проблеми.

2.	ИЗПРАЩА решението по т. 1 от настоящия протокол на административния ръководител на Софийски районен съд, за сведение и изпълнение.

3.	ИЗПРАЩА решението по т. 1 от настоящия протокол на административните ръководители на Софийска районна прокуратура и Администрацията на Главния прокурор, за сведение.

2. ОТНОСНО: Писмо от председателя на Върховен административен съд с вх. № ВСС-4600/23.04.2018 г. с искане на технически специалисти от Комисия „Управление на собствеността“ с цел извършване на оглед и изразяване на становище за подмяна на климатичната инсталация на съда с нова.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

2.1. ПРЕДЛАГА на председателя на Върховен административен съд да сключи договор със специализирана фирма за извършване на одит на климатичната инсталация, която на изготви доклад за състоянието й и да даде предложение за решаване на проблема.

Мотиви: Специалността „Отопление, вентилация и климатизация“ се изучава в Техническия университет /бивш МЕИ/. Експертите на Дирекция „УС“ са строителни инженери и нямат необходимото в случая образование. 

3. ОТНОСНО: Обществена поръчка с предмет „Проектиране и изпълнение на строителни работи по отоплителна система и достъпна среда на сградата на Окръжен съд гр. Пазарджик“, открита с публикуване на обява за обществена поръчка на стойност по чл. 20, ал. 3, т. 1 от ЗОП с рег. № ВСС-14482 от 30.10.2017 г., публикувана на профила на купувача на Висш съдебен съвет на 30.10.2017 г. 

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

3.1. ПРИЕМА доклада от инж. Стоянка Георгиева – главен експерт в отдел „Инвестиции и строителство”, дирекция „Управление на собствеността на съдебната власт”.
3.2. ОДОБРЯВА проект на писмо до председателя на Окръжен съд гр. Пазарджик за представяне на необходимата информация и документи относно актуализиране на технически и ценови показатели за проектиране и изпълнение на отоплителна система и достъпна среда на сградата на Окръжен съд гр. Пазарджик.

4. ОТНОСНО: Писмо от председателя на Окръжен съд гр. Разград с вх. № 3911/03-05-2018 г. относно предприети действия и изпълнение на основен ремонт в Съдебна палата – Разград.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

4.1. ПРИЕМА за сведение информацията от председателя на Окръжен съд гр. Разград относно предприетите действия и етапа на изпълнение на обект „Строително-ремонтни работи за укрепване на носещи колони на входа на Съдебна палата Разград, находяща се стълбищна площадка пред входната врата и входна врата, строителен надзор и авторски надзор на обекта“.
	4.2. ИЗПРАЩА решението по т. 4 от настоящия протокол на Дирекция „Бюджет и финанси“, за сведение.

5. ОТНОСНО: Изпълнение на решение на Комисия „Управление на собствеността“ взето по протокол № 14/25.04.2018 г., относно реализиране на обект: „Осигуряване на достъпна среда, чрез монтиране на асансьорна  уредба в сградата на Районен съд гр. Гоце Делчев, находящ се на ул. „Отец Паисий“ № 25, гр. Гоце Делчев

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

5.1. УКАЗВА на председателя на Районен съд гр. Гоце Делчев да представи мотивирано предложение с приблизителна количествено – стойностна сметка за всички дейности по проектиране и изграждане на асансьора в съдебната сграда.
5.2. ИЗПРАЩА решението по т. 5 от настоящия протокол на председателя на Районен съд гр. Гоце Делчев, за сведение и изпълнение.

6. ОТНОСНО: Писмо от председателя на Районен съд гр. Елена с вх. № ВСС-4122/11.04.2018 г. с искане за изразяване на становище по изграждане на входно-изходна зона в сградата на Съдебната палата, за сметка на Главна дирекция „Охрана” към Министерство на правосъдието.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

6.1. ОДОБРЯВА изграждането на входно-изходна зона в сградата на Районен съд гр. Елена за сметка на ГД „Охрана” към Министерство на правосъдието, съгласно предложеният, утвърден от ГД „Охрана” проект.
6.2. ИЗПРАЩА решението по т. 6 от настоящия протокол на ГД „Охрана” и на председателя на Районен съд гр. Елена, за действия по компетентност.

7. ОТНОСНО: Доклад от инж. Стоянка Георгиева – главен експерт в отдел „Инвестиции и строителство“ и инж. Димитър Шиклев – главен експерт в отдел „Инвестиции и строителство” относно посещение на място и оглед на сградата на Районен съд гр. Червен бряг, съгласно Решение по т. 12 от протокол №11/10.28.03.2018 год. на комисия „Управление на собствеността“.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

7.1. Извършването на разход за текущ ремонт - подмяна на прозоречна дограма, поставяне на щори, както и монтиране на решетки на първи етаж на сградата на Районен съд гр. Червен бряг е целесъобразно. Разходът е определен на 28 720 лв. съгласно най-ниската оферта – на  „НИКО 94 ЛГ“ ООД.
7.2. УКАЗВА на председателя на Районен съд гр. Червен бряг да набави  три оферти за ремонт на покрив над тераси и укрепване  и измазване на комини.
7.3. ИЗПРАЩА решението по т. 7 от настоящия протокол на комисия „Бюджет и финанси“, за корекция на бюджета на Районен съд гр. Червен бряг.

-	Текущи и основни ремонти:

8. ОТНОСНО: Писмо от председателя на Окръжен съд гр. Разград с вх. № ВСС-4728/25.04.2018 г. във връзка с искане за осигуряване на средства за закупуване на платформа /стълбищен робот/ за осигуряване на достъпна архитектурна среда в сградата на Съдебна палата в гр. Разград.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

8.1. Неотложно, необходимо и целесъобразно е закупуването на стълбищен робот, тип самоходно устройство с гумени задвижващи вериги и автоматично зарядно устройство модел Sa-S, за осигуряване на безпрепятствен достъп на хора с намалена подвижност и хора с увреждания в сградата на Окръжен съд гр. Разград. Стойността на разхода е определена на 9 000,00 /девет хиляди/ лева без ДДС или 10 800,00 /десет хиляди и осемстотин/ лева с ДДС, съгласно най-ниското ценово предложение на „Про-Лифт България” ООД. Средствата следва да се предвидят по § 10-00 „Текущи разходи”.
8.2. ИЗПРАЩА решението по т. 8 от настоящия протокол на Комисия „Бюджет и финанси”, за корекция на бюджета на Окръжен съд гр. Разград.

9. ОТНОСНО: Писмо от председателя на Районен съд гр. Варна с искане за отпускане на средства за авариен ремонт на канализационен щранг в сградата на съда.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

9.1. Извършването на авариен текущ ремонт на водопроводен щранг в сградата на Районен съд гр. Варна е неотложно необходимо. Стойността на разхода е определен на 2 902,00 лв. с ДДС, съгласно икономически най-изгодната оферта, предложена от ДЗЗД „Тракия Билд – 7”. Средствата да се предвидят по § 10-00 „Текущи разходи”.
9.2. ИЗПРАЩА решението по т. 9 от настоящия протокол на комисия „Бюджет и финанси“, за корекция на бюджета на Районен съд гр. Варна.

10. ОТНОСНО: Писмо от председателя на Районен съд гр. Котел с вх. № ВСС-3354/23.03.2018 г. с искане за осигуряване на средства за смяна на 2 /два/ броя врати в сградата на съда.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:
10.1. Извършването на неотложен текущ ремонт – подмяна на два броя врати /входна и интериорна врата/ в Съдебна палата гр. Котел е необходимо и целесъобразно. Стойността на разхода е определен на 3 000,00 лв. с ДДС, съгласно икономически най-изгодната оферта, предложена от „КЪНЧО – 1967” ЕООД. Средствата следва да се предвидят по § 10-00 „Текущи разходи”.
10.2. ИЗПРАЩА решението по т. 10 от настоящия протокол на комисия „Бюджет и финанси“, за корекция на бюджета на Районен съд гр. Котел.

11. ОТНОСНО: Писмо от председателя на Районен съд гр. Чирпан с Вх. № ВСС-3047/15.03.2018 г. с искане за отпускане на средства за текущ ремонт и обзавеждане на помещения, освободени от прокуратурата, и облицовка на две съдебни зали в сградата на Районен съд гр. Чирпан, на  стойност 4 349 лв. с ДДС. 

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

11.1. Извършването на разход за текущ ремонт и обзавеждане на помещения, освободени от прокуратурата в сградата на Районен съд гр. Чирпан  е целесъобразно. Стойността на разхода е определена на  2 100 лв. с ДДС съгласно най-ниската оферта - на ДП “Затворно дело – ТП - Стара Загора“. 
11.2. ОТЛАГА вземането на решение за облицовка на две зали с ламперия. УКАЗВА на председателя на Районен съд гр. Чирпан да набави оферти за облицовка с материал, отговарящ на НАРЕДБА № Iз-1971 от 29.10.2009 г. /изм. и доп. ДВ бр. 89/28.10.2014 г./ за строително-технически правила и норми за осигуряване на бeзопасност при пожар.
11.3. ИЗПРАЩА решението по т. 11 от настоящия протокол на комисия „Бюджет и финанси”, за  корекция на бюджета на  Районен съд гр. Чирпан.

ІІ. Управление на собствеността

12. ОТНОСНО: Писмо от Главния прокурор на Република България с вх. № ВСС-4420/18.04.2018 г. във връзка с разпределение ползването на помещения от Национална следствена служба и Специализираната прокуратура в имотите на бул. „Г. М. Димитров” № 42.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

12.1. ПРИЕМА предложеното в писмото на Главният прокурор разпределение на ползваните към момента работни и складови помещения в имота на бул. “Г. М. Димитров” № 42.

12.2. ПРЕДЛАГА НА Пленума на ВСС да вземе следното решение: 

„Пленумът на ВСС, на основание  чл. 30, ал. 2, т. 5, чл. 387 и чл. 388, ал.1, разпределя ползването на имота на бул. “Г. М. Димитров“ № 42, както следва:

12.2.1.	На Национална следствена служба се предоставят за ползване:
-	Административна сграда със застроена площ 544 кв.м – 6 етажа;
-	Първи и втори етаж и сутерен на сграда – Блок 1В, без помещение с площ 72 кв.м в сутерена за нуждите на СпП.
-	Сграда – Блок 3 със застроена площ 826 кв.м. – 2 етажа и сутерен.

12.2.2.	На Специализирана прокуратура се предоставят за ползване:
-	Трети, четвърти, пети и шести етаж от сграда – Блок 1В.
-	Помещение с площ 72 кв.м. за склад за веществени доказателства в сутерена на сграда – Блок 1В.
-	Сграда – Блок 3А/бивше дизелагрегатно/ за склад за веществени доказателства , с площ от 121,52 кв.м.

12.2.3.	Теренът, върху който е разположен комплексът от сгради, остава за съвместно ползване от НСлС и СпП.“

12.3. ВЪЗЛАГА на участниците в работната група между АВСС и МП да предложат вариант за регламентиране за ползването и управлението върху помещенията на ОС „ИН“ в Блок 1А и Блок 1Б, след представяне на становище от страна на ПРБ.

	12.4. ВНАСЯ предложението като редовна точка в следващо редовно заседание на Пленума на Висшия съдебен съвет.

13. ОТНОСНО: Недвижим имот, находящ се в гр. Варна, р-н „Аспарухово”, кв. „Галата”, местност „Черноморец”.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

	13.1. ПРИЕМА,   че процедурата за предаване на имот в гр. Варна, р-н „Аспарухово“, кв. „Галата“, местност „Черноморец“ е реализирана съгласно § 82 от ПЗР на ЗИДЗСВ от 2016 г. и предвид чл. 12, ал. 2 от Правилника за прилагане на Закона за държавната собственост, дирекция „Бюджет и финанси“ е необходимо да предприеме съответните действия по отписване на недвижим имот, находящ се в гр. Варна, р-н „Аспарухово“, кв. „Галата“, местност „Черноморец“ от баланса на ВСС.

	13.2. ПРЕДЛАГА на Пленума на Висшия съдебен съвет да вземе следното решение:
 
	   1. ПРИЕМА, че процедурата за предаване на имот в гр. Варна, р-н „Аспарухово“, кв. „Галата“, местност „Черноморец“ е реализирана съгласно § 82 от ПЗР на ЗИДЗСВ от 2016 г. и предвид чл. 12, ал. 2 от Правилника за прилагане на Закона за държавната собственост, дирекция „Бюджет и финанси“ е необходимо да предприеме съответните действия по отписване на недвижим имот, находящ се в гр. Варна, р-н „Аспарухово“, кв. „Галата“, местност „Черноморец“ от баланса на ВСС.

		2. ВЪЗЛАГА на дирекция „Бюджет и финанси“ към Пленума на Висшия съдебен съвет, на основание чл.389 от Закона за съдебната власт, да предприеме съответните действия по отписване на недвижим имот, находящ се в гр. Варна, р-н „Аспарухово“, кв. „Галата“, местност „Черноморец“ от баланса на ВСС.

		3. ВЪЗЛАГА на дирекция „Управление на собствеността на съдебната власт“ да закрие досието на недвижим имот, находящ се в гр. Варна, р-н „Аспарухово“, кв. „Галата“, местност „Черноморец“ и да архивира данните за него в имотния регистър.

13.3. ВНАСЯ предложението като редовна точка в следващо редовно заседание на Пленума на Висшия съдебен съвет.

14. ОТНОСНО: Доклад от Анжела Цветанова – старши експерт – юрист в отдел „Управление на собствеността” относно мерки и дейности на дирекция „Управление на собствеността на съдебната власт”, произтичащи от Правила за отдаване под наем на недвижими имоти – частна държавна собственост, предоставени в управление на Висшия съдебен съвет за жилищни нужди.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

14.1. ОТЛАГА вземането на решение по т. 14 от настоящия дневен ред, до провеждането на избор за длъжността „Главен секретар” на Висшия съдебен съвет.

15.1. ОТНОСНО: Доклад от Надя Горгорова – младши експерт – икономист в отдел „Управление на собствеността” относно заплащане на данък недвижим имот /ДНИ/ и такса битови отпадъци /ТБО/ на основание чл. 11, ал. 5 от Закона за местни данъци и такси за имоти предоставени в управление на Висш съдебен съвет и/или ползвани за нуждите на органите на съдебната власт.
	15.2. Доклад от Надежда Петрова – старши експерт – икономист в отдел „Управление на собствеността” към дирекция „Управление на собствеността на съдебната власт” относно резултати от предприети действия за заплащане задължения за данък недвижими имоти /ДНИ/ и такса битови отпадъци /ТБО/, дължими за 2018 г., с отстъпка, както и за 2017 г. по ЕИК на ВСС, за недвижими имоти, заведени по баланса на ВСС.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

15.1. ПРИЕМА за сведение доклада на Надя Горгорова – младши експерт в отдел „Управление на собствеността” към дирекция „Управление на собствеността на съдебната власт” в АВСС относно заплащане на данък недвижим имот /ДНИ/ и такса битови отпадъци /ТБО/ на основание чл. 11, ал. 5 от Закона за местни данъци и такси за имоти предоставени в управление на Висш съдебен съвет и/или ползвани за нуждите на органите на съдебната власт
15.2. ПРИЕМА за сведение доклада на Надежда Петрова – старши експерт – икономист в отдел „Управление на собствеността” към дирекция „Управление на собствеността на съдебната власт” относно резултати от предприети действия за заплащане задължения за данък недвижими имоти /ДНИ/ и такса битови отпадъци /ТБО/, дължими за 2018 г., с отстъпка, както и за 2017 г. по ЕИК на ВСС, за недвижими имоти, заведени по баланса на ВСС.
15.3. ИЗПРАЩА докладите на Комисия „Бюджет и финанси”, за запознаване.

16. ОТНОСНО: Извлечение от решение на Комисия по правни и институционални въпроси към Пленума на Висшия съдебен съвет, взето по протокол № 11/16.04.2018 г., т. 8.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

16.1. ПРИЕМА за сведение решението на Комисия по правни и институционални въпроси към Пленума на Висшия съдебен съвет, взето по протокол № 11/16.04.2018 г., т. 8, предвид приемането на решение от страна на Пленума на ВСС по поставения въпрос /протокол № 13/10.05.2018 г., т. 22/.

Допълнителни точки, включени за разглеждане
в заседание на Комисия „Управление на собствеността”

17. ОТНОСНО: Допусната техническа грешка  в писмо от Председателя на Административен съд гр. Силистра с наш Вх.№ ВСС-3523 от 28.03.2018 год. с искане за отпускане на средства за разкриване на Регистратура по  ЗЗКИ включваща ремонт /3280,00  лв. с ДДС/, метална каса с решетка /2 950 лв. с ДДС/ и шкаф ПДЧ /330 лв. с ДДС/.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:
        1. ДОПУСКА поправка на явна фактическа грешка в решението на Комисия „Управление на собствеността”, взето по протокол № 15/09.05.2018 г.,  т. 7 от протокол № 15, както следва: 
Извършването на разход  за текущ ремонт, включващ СМР, изработка и монтаж на метална решетка и параван от ПДЧ в сградата на Административен съд гр. Силистра с цел разкриване на Регистратура по ЗЗКИ е целесъобразно. Стойността на разхода е определена на 3 280 лв. с ДДС, съгласно оферта на фирма „ДЕЛТА 2М” ЕООД. 
               2. ИЗПРАЩА решението по т. 17 от настоящия протокол на Комисия „Бюджет и финанси”, за  корекция на бюджета на  Административен съд гр. Силистра.

                               ПРЕДСЕДАТЕЛ 
		          НА КОМИСИЯ „УПРАВЛЕНИЕ НА СОБСТВЕНОСТТА” 
                               КЪМ ПЛЕНУМА НА ВСС: /п/
								           ЕВГЕНИ ДИКОВ